google/wiki40b huggingface dataset:
Mohd Anuar Mohd Tahir

Sejarah

Mohd Anuar Mohd Tahir adalah bekas Ahli Jawatankuasa PAS Pusat. Sebelum daripada itu beliau adalah bekas Setiausaha Agung Parti Keadilan Nasional (keADILan) dan Angkatan Belia Islam Malaysia (ABIM) . Beliau bertanding atas tiket parti Parti Islam SeMalaysia (PAS) setelah Anwar Ibrahim dipecat daripada jawatan Timbalan  Perdana Menteri Malaysia, jawatan Timbalan Presiden UMNO dan dipecat dari ahli UMNO. 
Pada pilihan raya umum 2008, beliau bertanding di Dewan Undangan Negeri (DUN) Perlis kawasan Bintong di atas tiket PAS namun tewas kepada Md Isa Sabu (BN- UMNO).
Jawatan terakhir beliau di dalam PAS adalah sebagai Pengerusi Lajnah Buruh & Setinggan. Mohd Anuar Tahir aktif dalam bidang dakwah, sosial dan kemanusiaan.
Pada 18hb April 2009, Mohd Anuar Tahir telah dipilih menjadi Yang Dipertua PAS Kawasan Padang Besar, Perlis dalam pertandingan mesra tiga penjuru.
Sekarang beliau menjadi Setiausaha Agung Parti Amanah Negara (AMANAH). Beliau mendakwa bahawa Parti Amanah Negara memiliki 60,000 pnedaftar ahli dalam tempoh hanya dua bulan selepas dilancarkan pada tahun 2015.

Politik

Mohd Anuar Tahir telah membuat keputusan luar biasa. Beliau bermula dengan UMNO, Parti Keadilan Nasional (KeADILan), Parti Islam SeMalaysia (PAS) dan kini bersama Parti Amanah Negara (AMANAH). Lebih menarik, saudara Anuar membidani kelahiran KEADILAN dan AMANAH apabila menjadi antara pengasas dan Setiausaha Agung pertama bagi kedua-dua parti tersebut"

Majikan larang pekerja bersolat

Pada 23 Mei 2009, Lajnah Pekerja dan Peneroka Bandar (LPPB) PAS Pusat, Anuar Tahir kesal tindakan majikan melarang pekerja solat Jumaat.Syarikat MP E-Worldwide Sdn Bhd telah mengeluarkan arahan berbunyi, "NOT APPROVED - PRAYER FOR MUSLIM STAFF DURING OFFICE HOUR" (Tidak Diluluskan - Waktu Solat Bagi Pekerja Muslim Semasa Waktu Bekerja).Alasan yang diberikan ialah kesukaran untuk memantau pekerja Muslim yang berhenti untuk solat waktu tengahari dan petang. Syarikat MLM ini adalah syarikat dari Korea Selatan yang mempunyai cawangan di Kangar, Perlis.
Letters to Juliet

Penerimaan kritis

Letters to Juliet menerima ulasan bercampur daripada pengkritik. Laman web Rotten Tomatoes memberikan filem ini rating 40% berdasarkan 146 ulasan dengan purata skor 5.1/10. Metacritic memberikan filem ini purata skor 50 daripada 100 berdasarkan 34 ulasan.

Box office

Letters to Juliet menduduki tempat ketiga semasa dibuka dengan kutipan $13,540,486 dibelakang Iron Man 2 dan Robin Hood. Semasa minggu kedua tayangan, filem ini jatuh 33.5% dengan kutipan $9,006,266 dan berada di tempat keempat 4. Filem ini mengutip $53,032,453 di peringkat domestik dengan jumlah terkumpul seluruh dunia sebanyak $79,181,750.
Kamal Affandi Hashim

Kamal Affandi Hashim adalah fasilitator dan penganalisis jenayah di Malaysia dan sering muncul di radio dan televisyen Malaysia terutama 'Black Maria' di Radio Bernama 24, TV3, Astro dan RTM1. Beliau banyak memberi pandangan, cadangan , ulasan dan komentar yang membina bagi menangani aktiviti jenayah yang sering dilaporkan di seluruh Malaysia. Beliau juga aktif dalam bidang lakonan dan pernah berlakon dalam CID 3278 di TV9, Metro Skuad di RTM dan filem KL Gangster 2.
Pada 7 Julai 2011, Kamal Affandi Hashim telah menembak mati seorang yang mengamuk di Flat Valencia, Seksyen 25, Shah Alam. Lelaki itu pernah mengamuk di Kampung Jawa, Klang kira-kira lima tahun sebelum ini. Lelaki itu, Darwis Dusa, 42, berasal dari Kampung Merotai, Tawau, Sabah dan berhijrah ke Lembah Klang sejak 2001.Ekoran kejadian amuk itu, Kamal Affandi dimasukkan ke Pusat Perubatan KPJ. Tulang tangan kanan yang patah sudah disimen, lutut terkoyak sudah dijahit manakala bahu terkehel masih belum sembuh sepenuhnya.

Menderita sakit saraf Arteriovenous Malformation (AVM)

Pada 11 Oktober 2012, Kamal Affandi menjalani pembedahan di otaknya akibat penyakit saraf Arteriovenous Malformation (AVM) di Pusat Pakar Antarabangsa Beacon , Petaling Jaya, Selangor.Akibat AVM itu, koordinasi tangan kanan terganggu sehingga menyebabkan dia menanggung kesakitan dan pening kepala pada tahap kritikal. 
Kos pembedahan di hospital swasta itu sebanyak RM41,820 . Polisi insurans miliknya tidak dapat menampung kos pembedahan kaedah Cyber Knife yang melebihi RM41,000 kerana penyakitnya dikategorikan sebagai “congenital” iaitu keadaan yang wujud sejak lahir. Doktor melakukan pembedahan kaedah Cyber Knife yang menggunakan tembakan laser bagi mengeluarkan gumpalan urat saraf terlebih pada bahagian otak kirinya. Gumpalan urat dengan radius 3 sentimeter di kepala berjaya dikeluarkan.
Antara mereka yang datang ziarah dan memberi sumbangan ialah pengacara popular Aznil Nawawi, Timbalan Menteri Kesihatan, Datuk Rosnah Rashid Shirlin, Ketua Pergerakan Wanita Umno, Datuk Seri Shahrizat Abdul Jalil, Ketua Polis Negara, Tan Sri Ismail Omar dan Ketua Polis Selangor, Datuk Tun Hisan Tun Hamzah.

Penghargaan

Pada 25 Mac 2012, sempena  Sambutan Hari Polis Ke-205 di Dataran Merdeka, Kuala Lumpur, Kamal Affandi Hashim menerima anugerah Asisten Supritendan Kehormat daripada Menteri Dalam Negeri, Datuk Seri Hishammuddin Tun Hussein. Turut menerima anugerah ialah Naib Pengerusi Yayasan Pencegahan Jenayah Malaysia, Tan Sri Lee Lam Thye menerima anugerah Rakan Polis dan penerbit filem, Yusof Haslam.
Ariyalur

Demografik 2001

Menurut bancian India pada tahun 2001, Ariyalur memiliki bilangan penduduk seramai 27,827. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Ariyalur memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 55% lelaki dan 45% wanita mampu membaca. 12% dari populasi berusia di bawah 6 tahun. (2001)
Ercourt

Ercourt ialah sebuah komun yang terletak di komun Somme di Picardie di utara Perancis.
Konflik Israel–Gaza 2008–2009

Latar belakang

Pada Jun 2008, satu perjanjian gencatan senjata antara Hamas dan Israel anjuran Mesir berjaya ditandatangani. Tetapi Israel memungkirinya dengan menyadakan sekatan semula di pintu masuk dari Israel ke Semenanjung Gaza. Oleh itu warga Palestin di Semenanjung Gaza tidak mendapat bekalan makanan dan fasiliti lain seperti gas, bekalan elektrik, air, ubat dan pelbagai barangan lain . Sememangnya Semenanjung Gaza tidak dapat berdiri sendiri melainkan bergantung menerima belas ehsan daripada pihak berkuasa Israel. Israel menjadikan hal ini sebagai sorong-tarik dalam krisisnya dengan Hamas yang kini mendapat sokongan besar di Semenanjung Gaza. Pada 13 Disember 2008, Israel mengumumkan akan memanjangkan gencatan senjata hanya jika Hamas patuh kepada syarat-syarat lama dan syarat terbarunya. Hamas menyalahkan Israel kerana menamatkan genjata senjata sebelum ini dengan membuat sekatan di pintu masuk dan rakyat Palestin terpaksa membina terowong-terowong untuk ke seberang tembok sempadan.
Sukabungah, Campaka Mulya

Poskod

Poskod yang digunakan di Sukabungah adalah 43269. Terdapat 5 buah desa di dalam daerah kecamatan Campaka Mulya.
Gunung Suku

Permohonan permit

Gunung Suku di negeri Pahang sering menjadi tumpuan kepada aktiviti pendakian di kalangan pendaki dan ia terletak dalam Hutan Simpanan Kekal (HSK) Negeri Pahang. Bagi menjalankan sebarang aktiviti dalam Hutan Simpanan Kekal, setiap pengunjung perlu mendapatkan permit memasuki Hutan Simpanan Kekal terlebih dahulu dari Jabatan Perhutanan Negeri Pahang.
Permohonan permit boleh dibuat secara online di url http://forestry.pahang.gov.my/ekorimba. Sila muat turun Manual Pengguna terlebih dahulu dan membaca Panduan Menggunakan Sistem sebelum membuat permohonan online. Perkhidmatan bayaran secara online adalah tidak disediakan. Bayaran permit hendaklah disediakan dalam bentuk Wang Pos atau Bank Draf atas nama Pengarah Perhutanan Negeri Pahang dan diserahkan kepada PHD Cameron Highlands sebelum pendakian dan pada hari dan waktu berkerja.
Saro, Cantabria

Saro, Cantabria merupakan sebuah kawasan perbandaran di Sepanyol di Cantabria, di komuniti autonomi Cantabria.
Kuala Dipang

Kuala Dipang terletak di Kampar, Perak Darul Ridzuan .
Tersana, Pabedilan

Poskod

Poskod yang digunakan di Tersana adalah 45193. Terdapat buah desa di dalam daerah kecamatan Pabedilan.
Lupiana

Lupiana merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Cortegana

Cortegana merupakan sebuah kawasan perbandaran yang terletak di wilayah Huelva, Andalusia, Sepanyol
Erode

Demografik 2001

Menurut bancian India pada tahun 2001, Erode memiliki bilangan penduduk seramai 151,184. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Erode memiliki kadar pendidikan (kebolehan membaca) 78%, melebihi kadar purata kebangsaan 59.5%; dengan 54% lelaki dan 46% wanita mampu membaca. 9% dari populasi berusia di bawah 6 tahun. (2001)
Sri Lanka

Nama

Pada masa silam, Sri Lanka dikenali dengan pelbagai nama: ahli-ahli geografi Yunani purba menamakannya Taprobane dan orang Arab merujuknya sebagai Serendib (asal-usul perkataan "serendipity"). Orang Melayu zaman dahulu pula memanggilnya sebagai Langkapura. Ceilão ialah nama yang diberikan oleh orang Portugis kepada Sri Lanka ketika mereka tiba di pulau tersebut pada tahun 1505 yang ditransliterasikan ke dalam bahasa Inggeris sebagai Ceylon. Pada tahun 1972, nama rasmi negara tersebut ditukar kepada Republik Bebas, Berdaulat dan Merdeka Sri Lanka. Pada tahun 1978 ia ditukar kepada Republik Demokratik Sosialis Sri Lanka.
Pasar borong

Pasar borong merupakan sebuah tempat di mana semua barangan dijual secara pukal kepada peruncit, industri, perdagangan, institusi, atau sebarang pengguna profesional, atau kepada pemborong yang lain dan perkhidmatan bawahan yang berkait. Secara umum, ia merupakan jualan barangan kepada sesiapa yang bukan pengguna biasa. Biasanya semua barangan ini dijual secara pukal. Tetapi kadang kala ada juga barangan dijual dalam kuantiti yang sedikit bergantung kepada permintaan para pelanggan.
Menurut DIvision Statistik Bangsa-bangsa Bersatu, "pemborong" adalah julan kembali (jualan tanpa perubahan barangan baru dan terpakai pada peruncit, industri, perdagangan, atau pengguna profesional, atau kepada pemborong yang lain, atau bertindak sebagai agen atau broker bagi membeli barangan bagi atau menjual barangan kepada, orang sedemikian atau syarikat. Pemborong biasanya secara fizikal memsang, menyusun dan mengred secara pukal, memecah pada bungkusan lebih kecil, membungkus kembali dan mengedar dalam bilangan lebih kecil. Ketika pemborong kebanyakan barangan biasanya beroperasi dari tempat berlainan, pemborong makanan mungkin terdapat di pasar borong khusus di mana kesemua pemborong berkumpul.
Pada kebiasaanya operasi pasar borong bermula pada waktu malam hingga awal pagi. Purata pelanggan-pelanggan pasar borong ini terdiri daripada peniaga-peniaga kecil, pengusaha restoran dan orang biasa yang ingin mendapatkan barangan dengan harga yang murah dan barangan segar.
Biasanya di setiap bandar besar mempunyai pasar borong mereka sendiri. Pasar borong basah yang terkenal di Kuala Lumpur adalah pasar borong Selayang.
Secara tradisi, pemborong berada berhampiran dengan pasaran mereka berbanding dengan pembekal dari mana mereka mendapatkan barangan.
Wata Pur

Wata Pur merupakan sebuah wilayah di Wilayah Kunar, Afghanistan.
Kampung Bukit Haji Omar

Poskod

Poskod yang digunakan di Kampung Bukit Haji Omar, Merbok, Kedah adalah 08400.
Pemotong Kayu yang Jujur

Pemotong Kayu yang Jujur, juga dikenali sebagai Mercury dan Pemotong Kayu dan Kapak Emas, adalah salah satu Dongeng Aesop, bernombor 173 dalam Indeks Perry. Ia berfungsi sebagai kisah peringatan mengenai perlunya kejujuran, walaupun pada harga kepentingan sendiri.
Balkanisasi

Balkanisasi atau pembalkanan adalah istilah geopolitik yang digunakan untuk menggambarkan proses pemecahan atau pembahagian sesuatu kawasan atau negara kepada kawasan-kawasan atau negara-negara lebih kecil yang sering bermusuhan atau enggan bekerjasama antara satu sama lain. Fenomena ini terhasil daripada dasar asing yang mewujudkan pemecahan geopolitik sepertimana yang telah terjadi di kawasan Balkan di bawah pemerintahan Empayar Uthmaniyah, Empayar Austria-Hungary, Reich Ketiga, Pertubuhan Bangsa-Bangsa Bersatu dan NATO. Dasar asing boleh mencetuskan pembalkanan.

Asal-usul istilah

Istilah ini merujuk kepada semenanjung Balkan yang sebelum ini diperintah hampir sepenuhnya oleh Empayar Uthmaniyah, kepada beberapa negara yang lebih kecil antara 1817 dan 1912 Konsep ini dicetuskan pada awal abad ke-19 dengan konotasi negatif yang kuat Kegunaan konsep ini serta istilah yang berkatian menjadi biasa digunakan segera selepas Perang Dunia Pertama sebagai rujukan kepada kemunculan mendadak banyak negeri baru yang timbul akibat keruntuhan empayar-empayar Austria-Hungary dan Uthmaniyah.
Tteokguk

Sejarah

Tidak diketahui bila tteokguk mula-mula dijadikan hidangan Tahun Baru. Namun demikian, tteokguk disebut dalam buku adat abad ke-19, Dongguksesigi (동국세시기,東國歲時記) sebagai makanan yang diperbuat daripada daging lembu atau burung kuang sebagai ramuan utama air rebusan yang dibubuh lada sebagai perasa. Buku ini juga menyebut adat memakan semangkuk tteokguk pada pagi Hari Tahun Baru supaya lanjut setahun usianya, serta tabiat mengajukan soalan "Kamu dah minum berapa mangkuk tteokguk?" untuk bertanyakan umur orang.
Dalam buku Adat Resam Joseon yang dikarang oleh sejarawan Choe Nam-seon pada tahun 1946, adat memakan tteokguk pada Tahun Baru dipercayai berasal dari zaman purbakala. Tteok putih yang melambangkan kesucian dan kebersihan dimakan secara adat untuk memulakan Tahun Baru demi berkat tuah. Sekalipun tteokguk adalah bermusim, namun ia boleh dimakan bila-bila masa pada zaman sekarang.

Ramuan dan jenis

Pada amnya, air rebusan dibuat dengan mereneh protein utama (dading lembu, ayam, babi, kuang, makanan laut) dalam pati berperasa ganjang. Kemudian, pati itu ditapiskan untuk menjernihkan air rebusan, manakala garaetteok yang berbentuk silinder panajng dihiris nipis-nipis secara serong lalu dididihkan dalam air rebusan. Hidangan dihiaskan sebelum dihidangkan; hiasannya adalah berbeza mengikut setempat dan citarasa, tetapi biasanya terdiri daripada kuning dan putih telur goreng julienne, gim dan daun bawang.
Tteokguk ini ada bermacam-macam jenisnya, termasuk: saeng tteokguk (생떡국) atau nal tteokguk (날떡국), hidangan khas dari wilayah Chungcheong, yang mana campuran beras dengan pulut dibuat menjadi bebola kecil atau digelek menjadi bentuk garaetteok, kemudian dihiris dan dimasukkan ke dalam air rebusan yang mendidih; joraengi tteokguk (조랭이 떡국) dari kawasan Kaesong yang mana tteok dipintal menjadi bentuk kepompong kecil; dan gon tteokguk (곤떡국) dari Pulau Jeju yang terdiri daripada jeolpyeon tteok hiris dan bukan garaetteok yang biasa digunakan.
Kirchlengern

Kirchlengern merupakan sebuah kawasan perbandaran terletak di daerah Herford, North Rhine-Westphalia, Jerman.
Masjid Sesapan

Latar belakang

Masjid Sesapan terletak di kedudukan Latitud 2 darjah, 53 minit, 43 saat Selatan dan Longitud 101 darjah, 53 minit, 5 saat Timur. Arah kiblatnya adalah pada 292 darjah, 37minit, 22 saat.
Filem Rumah Kecilku Ada Kelambu

Pengarah

Filem Rumah Kecilku Ada Kelambu diarah oleh pengarah pada 2008.
Perjanjian Vereeniging

Perjanjian Vereeniging ([fĕ-ri-ĕ-ni-khing], atau juga Perdamaian Vereeniging - Peace of Vereeniging - mengikut dokumen asalnya) ditandatangani oleh ketua-ketua puak Afrikaner bersama pihak British pada 31 Mei 1902 setelah rundingan dibuat di kota Vereeniging (kini di Wilayah Gauteng, Afrika Selatan). Pihak British diwakili oleh Lord Kitchener dari Khartoum dan Lord Milner Pesuruhjaya Tinggi British Afrika Selatan, manakala pihak Afrikaner diwakili para perwakilan Republik Afrika Selatan dan Negara Bebas Oranye. Perjanjian ini bertujuan mengakhirkan kedinginan antara kedua belah pihak dan memberi Afrikaner kuasa membentuk kerajaan autonomi di Transvaal dan Negara Bebas Oranye dalam koloni Empayar British.
Antara lain, pihak British telah berjanji untuk memberi perlindungan terhad kepada bahasa Afrikaans. Mereka juga berjanji untuk menjaga hak ekonomi puak Afrikaner dan keselamatan hartabenda mereka. Puak Afrikaner pula bersetuju untuk setia kepada Raja England iaitu Raja Edward VII.
Pihak British juga bersetuju untuk membayar £3 juta kepada pihak Afrikaner atas kerugian yang mereka alami. Sewaktu Perang Afrikaner, sejumlah 28,000 askar British terkorban. Manakala bagi pihak Afrikaner, 4000 askarnya terbunuh, dan ia tidak termasuk 20,000 orang awam yang mati dalam kem tahanan. Beribu-ribu kaum kulit kulit hitam juga telah terbunuh di kem tahanan British.
Perjanjian ini telah membawa keamanan dan persatuan secara politik di Afrika Selatan. Namun pihak Afrikaner masih berdendam dan menyisihkan diri mereka daripada bangsa British.
Valgañón

Valgañón merupakan sebuah bandar dan kawasan perbandaran yang terletak di Sepanyol dalam wilayah La Rioja.
Putera

Dalam sistem monarki, putera atau putra ialah ahli lelaki kerabat diraja selain raja, terutamanya anakanda raja atau suami kepada puteri. Anakanda perempuan raja pula dipanggil puteri. Perkataan bahasa Melayu "putera" berasal daripada perkataan bahasa Sanskrit yang bererti "anak lelaki".
Perkataan "putera" juga dipakai untuk merujuk kepada seorang lelaki yang muda usianya atau seolah-olah baru dalam sesuatu bidang, tetapi mahir dalam bidang tersebut. Contohnya, siri animasi Putera Tenis mengisahkan seorang kanak-kanak berusia 12 tahun menunjukkan bakat yang mengagumkan dalam tenis.
Neuvillalais

Neuvillalais merupakan sebuah komun di jabatan Pays-de-la-Loire di barat-laut Perancis.
Gunung Salak

Gunung Salak merupakan sebuah gunung yang terdapat di pulau Jawa, Indonesia. Gunung Salak mempunyai ketinggian setinggi 2,211 meter.
Gunung Salak mempunyai kawasan hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung.
Densha Otoko

Densha Otoko bermaksud Lelaki Keretapi.Densha Otoko merupakan filem, drama televisyen, manga dan novel terkenal di Jepun.Drama televisyennya amat popular di Jepun dengan dibintangi oleh Misaki Ito sebagai Saori Aoyama dan hero Tsuyoshi Yamada sebagai Atsushi Ito.
Drama ini mula ditayang di Fuji TV pada 7 Julai 2005 sehingga 22 September 2005.Densha Otoko (kesudahan lain) ditayangkan pada 23 September 2006.Di Malaysia drama ini ditayangkan di 8TV.
Getsumen Toheiki Mina merupakan model patung yang disukai oleh Tsuyoshi dan kemudian dalam realiti, watak ini telah dibuat satu anime untuknnya sebagai dari memenuhi peminat Densha Otoko.

Plot

Tsuyoshi atau Densha Otoko telah menyelamatkan seorang gadis bernama Saori di dalam sebuah keretapi dari diganggu oleh orang tua yang mabuk.Kemudian Saori telah memberi Tsuyoshi hadiah cawan berjenama Hermes sebagai tanda terima kasih.Tsuyoshi yang berpewatakan gugup telah meminta pandangan dari sebuah forum bagaimana dia hendak mendapatkan Hermes, nama gelaran Saori di dalalam forum.
Ahli perniagaan

Ahli perniagaan atau ahli korporat merupakan individu yang telah menyertai kegiatan perniagaan selalunya bagi syarikat-syarikat tersenarai di dalam bursa saham. Biasanya individu tersebut terlibat pada peringkat pengurusan. Istilah ini biasanya merujuk kepada seseorang pekerja kolar putih.
Mukim 13, Daerah Timur Laut

Pentadbiran

Mukim 13 merupakan salah sebuah mukim yang terdapat dalam negeri Pulau Pinang, dan juga merupakan satu dari mukim yang terletak dalam pentadbiran Daerah Timur Laut.
Masjid Kampung Rengai

Sejarah

Masjid Kampung Rengai digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Kampung Rengai adalah Ibrahim Bin Idris. Masjid Kampung Rengai memiliki No Daftar: MY-06-LPS-00356.
Sekolah Kebangsaan Pengkalan Pegoh

Sejarah

Sekolah Kebangsaan Pengkalan Pegoh, Lahat telah beroperasi sekitar 1918 (tapak asal) hasil daripada kerjasama penduduk tempatan pada masa itu sebelum dipindahkan ke tapak bangunan sekarang. Pada tahun 1981, dua blok bangunan tiga tingkat telah di bina di tapak lokasi sekarang. Manakala bangunan kantin pula disiapkan pada tahun 1984. Pada tahun 1981, SMK Kg. Pasir Putih, telah menumpang premis sekolah untuk sementara waktu. Bagi menampung keperluan, dua blok bangunan setingkat telah dibina (Bangunan Kilat). Sekolah ini terletak kira-kira 10km dari Bandaraya Ipoh. Pembangunan yang pesat di kawasan ini menjadikan penyumbang kepada pertumbukan penduduk yang ketara dan ini menyebabkan peningkatan enrolmen murid persekolahan dijalankan dua sesi. Pada tahun 2003, Sekolah Kebangsaan Pengkalan, Taman Pinji Mewah, beroperasi sepenuhnya enrolmen murid berlaku penurunan, namun sekolah ini masih beroperasi dua sesi. Bagi merealisasikan matlamat Kementerian Pelajaran Malaysia agar semua sekolah satu sidang, Jabatan Negeri Perak telah mencadangkan bangunan kekal dua blok tiga tingkat unutk 15 bilik menggantikan bangunan kilat. Mulai tahun 2011, Sekolah Kebangsaan Pengkalan Pegoh, telah merangka satu visi yang baru iaitu “MELONJAK KECEMERLANGAN DALAM PENCAPAIAN AKADEMIK, KOKURIKULUM, SAHSIAH DAN IMEJ PERKHIDMATAN”. Bersama-samalah kita berusaha agar hasrat murni ini akan tercapai.
Carausius

Sejarah

Carausius adalah seorang lelaki Menapian dan menyertai pemberontak di utara Gaul pada 286. Dia dilantik sebagai koman der tentera di kawasan Britannica Classis ,berhampiran Selat Inggeris. Dia disyaki menyimpan harta karun untuk dirinya sendiri.
Carausius melahirkan rasa tidak puas hati lalu mengeluarkan wang syiling dengan gambarnya sendiri. Dia mengeluarkan syiling perak untuk Empayar Rom dan tampak lebih berjaya daripada Diokletianus mahupun Maximianus. Sebahagian mata wang yang telah dijumpai telah dipamerkan di Muzium Inggeris .

Penemuan mata wang

Pada 9 Julai 2010, pemburu harta karun, Dave Crisp telah menemui 52,500 keping duit syiling lama Empayar Rom bernilai AS$5 juta (RM16juta), termasuk beratus-ratus syiling memaparkan wajah Marcus Aurelius Carausius, yang melakukan rampasan kuasa di British dan Perancis Utara pada akhir abad ke-3 serta mengisytiharkan dirinya maharaja.
Tamanjaya, Tamansari

Poskod

Poskod yang digunakan di Tamanjaya adalah 46196. Terdapat 8 buah desa di dalam daerah kecamatan Tamansari.
Kalayat

Demografik 2001

Menurut bancian India pada tahun 2001, Kalayat memiliki bilangan penduduk seramai 16,747. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Kalayat memiliki kadar pendidikan (kebolehan membaca) 56%, di bawah kadar purata kebangsaan 59.5%; dengan 60% lelaki dan 40% wanita mampu membaca. 17% dari populasi berusia di bawah 6 tahun. (2001)
Ator 2 - L'invincibile Orion

Pelakon

Filem ini turut disertai oleh beberapa orang pelakon terkenal, antaranya adalah Miles O'Keeffe, Lisa Foster, David Brandon

Ringkasan

Ator berotot dan pengiring Asia bisu mengembara dari hujung bumi untuk menyelamatkan mentor tua-nya dari mustachioed Zor jahat.
Kampung Bukit Kudur

Poskod

Poskod yang digunakan di Kampung Bukit Kudur, Kuala Berang, Terengganu ialah 21700.
Golub-Dobrzyń

Golub-Dobrzyń merupakan sebuah bandar yang terletak di daerah Kuyavian-Pomeranian, Poland.
Kampung Gong Tepah

Poskod

Poskod yang digunakan di Kampung Gong Tepah, Marang, Terengganu adalah 21600.
Curugrendeng

Poskod

Poskod yang digunakan di Curugrendeng adalah 41281. Terdapat buah desa di dalam daerah kecamatan Jalancagak.
Pasukan bola sepak kebangsaan bawah-20 Jordan

Skuad terkini

Ketua Jurulatih:
Déville-lès-Rouen

Déville-lès-Rouen ialah komun di jabatan Seine-Maritime dan di kawasan Haute-Normandie di utara Perancis.
Morales de Valverde

Morales de Valverde merupakan sebuah kawasan perbandaran di Sepanyol di Zamora, di komuniti autonomi Castile dan León.